als_Latn dik_Latn sag_Latn
Paraditen e sotme skuadra përfaqësuese e Shqipërisë ka zhvilluar një seancë stërvitore me futbollistët që nuk kanë luajtur në miqësoren e djeshme ndaj Luksemburgut, apo të tjerët që kanë luajtur një pjesë loje. Lojtarët që u përfshinë në formacionin bazë janë lënë pushim nga ana e trajnerit Gianni de Biasi.
Stërvitja është drejtuar nga ndihmësit e trajnerit De Biazi. Ky i fundit e ka ndjekur stërvitjen nga stoli. Sot rreth orës 15.00 skuadra do të niset drejt Stambollit ku do të ndalet atje për 5 ditë.
Në Turqi kuqezinjtë do të përgatisin ndeshjen zyrtare eleminatore me Izraelin më 11 qershor. Ekipit në Turqi do t’i bashkohen edhe Llullaku me Hykën, të cilët nuk janë grumbulluar në miqësoren me Luksemburgun për shkak të impenimeve me klubet e tyre.
Kuqezinjtë shkojnë në Izrael, pas pesë humbjeve radhazi, dy të fundit në ndeshjet miqësore.
Ndeshja ndaj Izraelit do të jetë e 6-ta për kuqezinjtë në kualifikueset e Kampionatit Botëror Rusi 2018, por vendimtare për vendin e tretë, vetëm në rast fitoreje. Çdo rezultat tjetër do të komplikonte pozitat për vendin e katërt, pasi Shqipëria ndodhet tre pikë pas Izraelit të vendit të tretë dhe tre pikë para Maqedonisë, që mban vendin e parafundit. Kuqezinjtë në katër ndeshjet e mbetura do të luajnë me Spanjën dhe Italinë, që kërkojnë medoemos vendin e parë, si dhe mbetet një ndeshje edhe me Maqedoninë në transfertë. E vetmja ndeshja e mbetur ku tre pikët shihet të sigurta është ajo me Lihtenshejnit.
als_Latn als_Latn als_Latn als_Latn als_Latn